แอนนา รีส โดนข้อหาเดียวเมาแล้วขับ ดื่มเกิน141มก. เจ้าตัวยังโฮไม่หยุด
แอนนา รีส โล่ง ตำรวจแจ้งเพียงข้อหาเดียว เมาแล้วขับ หลังตรวจพบแอลกอฮอล์สูงถึง 141 มก. เตรียมนำส่งตรวจหาสารเสพติด ส่วนเจ้าตัวยังปล่อยโฮไม่หยุด อ้างปัญหารุมเร้า ไหนจะต้องดูน้องที่ป่วยเป็นเด็กพิเศษ ขณะที่ พงส.จ่อยื่นผัดฟ้องรอบแรก 6 วัน เนื่องจากยังรวบรวมพยานหลักฐานไม่แล้วเสร็จ,กรณีเจ้าหน้าที่ตำรวจ สน.ห้วยขวาง รับแจ้งเหตุหญิงเมาสุราอาละวาดและทำลายทรัพย์สินภายในผับแห่งหนึ่ง และขับรถชนรถผู้อื่นหลบหนี เหตุเกิดภายในร้านผับแห่งหนึ่งย่านถนนวัฒนธรรม ทราบชื่อผู้ก่อเหตุภายหลังคือ น.ส.แอนนา แฮมบาวรีส หรือ แอนนา รีส อายุ 30 ปี ดาราสาวชื่อดัง ก่อนถูกเจ้าหน้าที่ควบคุมตัวมาสงบสติอารมณ์ที่ สน.ห้วยขวาง เมื่อช่วงกลางดึก (22 พ.ค.) ที่ผ่านมา ตามที่ข่าวเสนอไปแล้วนั้น,ความคืบหน้าเมื่อเวลา 09.30 น. วันที่ 22 พ.ค. 60 ที่ สน.ห้วยขวาง พล.ต.ท.ศานิตย์ มหถาวร ผบช.น. ได้เดินทางมาติดตามและตรวจสอบคดีดังกล่าวด้วยตนเอง พร้อมเปิดเผยว่า ในเบื้องต้น น.ส.แอนนา ยังอยู่ในอาการมึนเมา ยังไม่สามารถทำการสอบปากคำได้ ทั้งนี้ ทางเจ้าหน้าที่ได้ตรวจวัดปริมาณแอลกอฮอล์ในร่างกาย พบว่ามีปริมาณอยู่ที่ 141 มิลลิกรัมเปอร์เซ็นต์ ซึ่งโดยปกติแล้วปริมาณแอลกอฮอล์ต้องไม่เกิน 50 มิลลิกรัมเปอร์เซ็นต์ และจากการตรวจสอบภายในรถยนต์ไม่พบสารเสพติดใดๆ แต่ก็ต้องนำตัว น.ส.แอนนา ไปตรวจหาสารเสพติดในร่างกายที่โรงพยาบาลตำรวจ และจากการสอบถามทราบเพียงว่า น.ส.แอนนา มีปัญหาส่วนตัว ทั้งนี้ จากการตรวจสอบประวัติพบว่าเคยก่อเหตุขับขี่รถยนต์ชนเจ้าหน้าที่ตำรวจเสียชีวิต เมื่อปี 2559 ในพื้นที่ สน.ประเวศ ซึ่งศาลได้ตัดสินจำคุกไม่เกิน 1 ปี ปรับไม่เกิน 6,000 บาท โดนพักใบอนุญาตขับขี่ 6 เดือน รอลงอาญา 1 ปี อย่างไรก็ตาม เบื้องต้นได้แจ้งข้อหาเมาแล้วขับเพียงข้อหาเดียวเท่านั้น เนื่องจากยังไม่มีผู้เสียหายเข้าแจ้งความร้องทุกข์กับทางพนักงานสอบสวน ขอยืนยันว่าจะให้ความเป็นธรรมในการทำคดีอย่างแน่นอน,ด้าน น.ส.แอนนา เปิดเผยทั้งน้ำตาว่า ตอนนี้ตนมีหลายเรื่องหลายปัญหาเข้ามา ทั้งเรื่องส่วนตัว เรื่องงาน เรื่องครอบครัว จึงทำให้รู้สึกแย่ ประกอบกับน้องของตนเป็นเด็กพิเศษ ตนต้องดูแลน้องจนน้องดีขึ้น แต่กลับทำให้ตนเป็นคนที่แย่ลงเสียเอง ตนยอมรับว่าดื่มสุราจริง ส่วนที่ตนโวยวายออกมานั้น เป็นพฤติกรรมที่ตนเป็นประจำทุกครั้งที่ตนดื่มสุรา พยายามที่ระงับตัวเองแต่ก็ทำไม่ได้สักที ฝากเตือนรุ่นน้องทุกคนจะทำอะไร หรือจะคบใครก็ให้คิดไตร่ตรองก่อน เพราะคนสมัยนี้ไว้ใจกันไม่ค่อยจะได้ให้จำแต่สิ่งดีๆ ในส่วนเรื่องยาเสพติดตนขอยืนยันว่าไม่ได้เสพยาเสพติดแต่อย่างใด และยินดีให้ทางเจ้าหน้าที่นำตนไปตรวจหาสารเสพติดในร่างกาย,ด้าน พ.ต.อ.อาคม จันทราช รอง ผบก.อก.บช.น. รรท.ผกก.สน.ห้วยขวาง เปิดเผยว่า เบื้องต้นได้นำตัว น.ส.แอนนา ตรวจหาสารเสพติดในร่างกายซึ่งในชั้นพนักงานสอบสวน ทางญาติได้ยื่นขอประกันตัว ซึ่งทางเจ้าหน้าที่ได้อนุญาตให้ประกันโดยใช้หลักทรัพย์เป็นเงินสดจำนวน 20,000 บาท ก่อนปล่อยตัวชั่วคราว ซึ่งในวันพรุ่งนี้ทางพนักงานสอบสวนจะยื่นผัดฟ้องต่อศาลแขวงพระนครเหนือออกไปก่อน เนื่องจากต้องรอพยานหลักฐานอื่นๆ มาประกอบสำนวน รวมถึงต้องรอผลการตรวจสารเสพติดจาก รพ.ตร. ในส่วนของคดีความพนักงานสอบสวนจะต้องตรวจสอบประวัติในคดีก่อนหน้านี้ว่ามีผลอย่างไร ซึ่งทางพนักงานสอบสวนสามารถยื่นผัดฟ้องได้ 5 ผัด ผัดละ 6 วันรวม 30 วัน ในการรวบรวมสำนวนส่งฟ้องต่อศาลแขวงพระนครเหนือต่อไป.
แอนนา รีส โล่ง ตำรวจแจ้งเพียงข้อหาเดียว เมาแล้วขับ หลังตรวจพบแอลกอฮอล์สูงถึง 141 มก. เตรียมนำส่งตรวจหาสารเสพติด ส่วนเจ้าตัวยังปล่อยโฮไม่หยุด อ้างปัญหารุมเร้า ไหนจะต้องดูน้องที่ป่วยเป็นเด็กพิเศษ ขณะที่พงส.จ่อยื่นผัดฟ้อง
แอนนา รีส,แอนนา รีส เมาขับรถ,แอนนา รีส เมาอาละวาด,เมาแล้วขับ,สน.ห้วยขวาง